THAI จัดงาน Vibrancy of the Garden City
THAI จัดงาน Vibrancy of the Garden City
5 ส.ค. 2562

บริษัท การบินไทย จำกัด (มหาชน) หรือ THAI จัดงาน Vibrancy of the Garden City ในโอกาสฉลองครบรอบ 15 ปี เส้นทางบิน กรุงเทพฯ – เบงกาลูรู สาธารณรัฐอินเดีย พร้อมแนะนำสายการบินไทยสมายล์ในตลาดเบงกาลูรู รวมทั้งขอบคุณลูกค้าและตัวแทนจำหน่ายของการบินไทย โดยมีนายชุตินทร คงศักดิ์ เอกอัครราชทูตไทย ประจำกรุงนิวเดลี และนางสาวชลดา สิทธิวรรณ ผู้อำนวยการการท่องเที่ยวแห่งประเทศไทย ประจำเมืองมุมไบ ร่วมแสดงความยินดี และมีนายธรรมนูญ กู้ประเสริฐ (ที่ 3 จากซ้าย) ผู้จัดการทั่วไปประจำสาธารณรัฐอินเดีย พร้อมด้วยนายภิรมย์ทิศ ทองแถม ณ อยุธยา (ที่ 6 จากซ้าย) ผู้จัดการทั่วไปประจำเมืองเบงกาลูรู สาธารณรัฐอินเดีย บริษัท การบินไทยฯ ให้การต้อนรับ ณ โรงแรมแชงกรีล่า เบงกาลูรู สาธารณรัฐอินเดีย
อนึ่ง บริษัท การบินไทยฯ ทำการบินเส้นทางบิน กรุงเทพฯ-เบงกาลูรู 7 เที่ยวบินต่อสัปดาห์ อีกทั้งทำการบินร่วมกับไทยสมายล์เชื่อมต่อการเดินทางจากเบงกาลูรูไปยังเมืองต่างๆ อาทิ บาหลี ญี่ปุ่น สิงคโปร์ ฟิลิปปินส์ จีน และเมืองต่างๆ ในภูมิภาคอินโดจีน ทั้งนี้ เพื่อให้ผู้โดยสารได้รับความสะดวกและความพึงพอใจอย่างสูงสุด